Babelscape/SREDFM huggingface dataset:
Παναγιώτης Φωτίου

Ο Παναγιώτης Φωτίου υπήρξε αθλητής στίβου (δρομέας μεσαίων και μεγάλων αποστάσεων) του Παναθηναϊκού Α.Ο καταγόμενος από το Βασιλόπουλο Ιωαννίνων (γενν. στις 17 Ιουλίου 1964). 

Υπήρξε ένας από τους σημαντικότερους αθλητές στίβου την δεκατετία 1980 - 1990 τόσο για την ομάδα του, όσο και για την Εθνική ομάδα στίβου με την οποία αγωνίστηκε για περισσότερα από 10 χρόνια.

Έλαβε μέρος σε αγώνες 1.500, 3.000, 5.000 και 10.000 μέτρων, ανωμάλου δρόμου καθώς και σε δημόσιο δρόμο.

Η ατομική του επίδοση είναι 13:43:17 στα 5.000 μέτρα και 7:56:27 στα 3.000 μέτρα του κλειστού στίβου. 

Χαρακτηριστικό του γνωρίσματα η ευγένεια εντός και εκτός των αγωνιστικών χώρων αλλά και η μαχητικότητά που τον διέκρινε στην διεκδίκηση της νίκης, σε ατομικό και συλλογικό επίπεδο.

Έχει κερδίσει χρυσό μετάλλιο στους Βαλκανικούς αγώνες, έχει ανέβει δεκατρείς φορές στο βάθρο των πανελληνίων αγώνων και έχει συμμετάσχει 33 φορές με την εθνική ομάδα στίβου. Έχει πετύχει τρία πανελλήνια ρεκόρ.

Εκτός αγωνιστικών χώρων έχει αποφοιτήσει από το Τμήμα Επιστήμης Φυσικής Αγωγής και Αθλητισμού (ΤΕΦΑΑ) του Εθνικού Καποδιστριακού Πανεπιστημίου Αθηνών το 1987, ενώ στη συνέχεια ως και σήμερα προσφέρει τις υπηρεσίες του ως Αξιωματικός, στην Πολεμική Αεροπορία.
Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου ΠΑΟ
Κατηγορία:Έλληνες Βαλκανιονίκες
Ιππόμαχος

Με το όνομα Ιππόμαχος, που σημαίνει αυτόν που μάχεται έφιππος (ή από άρμα που το σύρουν άλογα), είναι γνωστά τα παρακάτω δύο πρόσωπα:
# Στην ελληνική μυθολογία, ένας από τους Τρώες που έλαβαν μέρος στον Τρωικό Πόλεμο. Ο Ιππόμαχος ήταν γιος του Αντιμάχου και σκοτώθηκε στον πόλεμο αυτό από τον Λεοντέα. Ο Ιππόμαχος αναφέρεται στην "Ιλιάδα" (ραψωδία Μ, στίχος 189). Αδέλφια του ήταν ο Πείσανδρος και ο Ιππόλοχος.
# Στην αρχαία ελληνική Ιστορία, ο ένας από τους Τριάκοντα Τυράννους (βλ.λ.).
ΦφΜ Στουτγκάρδη

Η ΦφΜ Στουτγκάρδη (γερμανικά: "VfB Stuttgart") είναι επαγγελματικός ποδοσφαιρικός σύλλογος με κέντρο δραστηριοτήτων την πόλη Στουτγκάρδη της Γερμανίας. Έδρα της είναι η Mercedes-Benz Arena, όπου το 2006 διεξήχθη ο μικρός τελικός του Παγκόσμιου Κυπέλλου Ποδοσφαίρου 2006. Είναι μία από τις πιο πετυχημένες ομάδες της Γερμανίας με 5 τίτλους πρωταθλήματος και 3 κύπελλα, ενώ έχει κατακτήσει και 1 σούπερ καπ Γερμανίας.
Αμαντά Μαντί

Ο Αμαντά Μαντί (Hamada Madi, 1965-) ευρύτερα γνωστός και ως "Boléro" είναι πολιτικός από τις Κομόρες. Υπηρέτησε ως πρωθυπουργός και επίσης ως υπηρεσιακός αρχηγός Κράτους στα νησιά.
Ζωή Δημητράκου

Η Ζωή Δημητράκου (Θεσσαλονίκη, 25 Μαΐου 1987), είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,87 μέτρα αγωνιζόταν ως Σμολ φόργουορντ και Πάουερ φόργουορντ.

Στις 22 Μαρτίου 2009 έγινε η πρώτη Ευρωπαία (και μοναδική ως τώρα) επαγγελματίας καλαθοσφαιρίστρια που κατάφερε να πετύχει σε κάποιο αγώνα κουντράπλ-νταμπλ ("quadruple-double", δηλαδή διψήφιο νούμερο σε τουλάχιστον 4 στατιστικές κατηγορίες), αλλά και η τρίτη επαγγελματίας παίκτρια σε όλο τον κόσμο που το κατάφερε ποτέ.
Ίσανδρος

Στην ελληνική μυθολογία με το όνομα Ίσανδρος είναι γνωστός ένας από τους γιους του ήρωα Βελλεροφόντη και της Φιλονόης ή Αντικλείας. Ο Ίσανδρος ήταν αδελφός του Ιππολόχου και της Λαοδαμείας, και τον σκότωσε ο θεός `Αρης σε κάποια μάχη κατά των Σολύμων, ληστρικού λαού, στα ανατολικά σύνορα του βασιλείου της Λυκίας. Ο Ίσανδρος αναφέρεται στην "Ιλιάδα" (ραψωδία Ζ, στίχοι 197 και 203).
Αιάκεια

Τα Αιάκεια ήταν αρχαία εορτή που τελούνταν στην Αίγινα προς τιμή του Αιακού.

Τα Αιάκεια περιλάμβαναν σπουδαίους γυμνικούς αγώνες, τους οποίους είχε υμνήσει και ο Πίνδαρος. Βραβείο των αγώνων ήταν ένας κρατήρας. Οι νικητές των Αιακείων στο τέλος της εορτής αναρτούσαν τους νικητήριους στεφάνους των στο καλλιμάρμαρο Αιάκειο, που ήταν το μαυσωλείο του Αιακού στο ομώνυμο άλσος. Ήταν το σημείο όπου προσευχήθηκε στον Δία για βροχή κι έτσι έσωσε τη χώρα του από μεγάλη ξηρασία.

Στους αγώνες έπαιρναν μέρος αθλητές από πολλά μέρη της Eλλάδας.
Land of the Free

Land of the Free ("Γη των Ελευθέρων") είναι ο εθνικός ύμνος της Μπελίζ. Οι στίχοι είναι του Σάμιουελ Άλφρεντ Χέινς (Samuel Alfred Haynes) και η μουσική του Σέλουιν Γουόλφορντ Γιανγκ (Selwyn Walford Young). Η σύνθεσή του έγινε το 1963 και η επίσημη καθιέρωσή του το 1981, όταν η χώρα απέκτησε την ανεξαρτησία της από το Ηνωμένο Βασίλειο. Ο αρχικός τίτλος του ύμνου ήταν "Land of the Gods" ("Γη των Θεών") και υπογράμμιζε την οργανωμένη θρησκεία στο κράτος.
Πλάτων Αϊβαζίδης

Ο Πλάτων Αϊβαζίδης (1850 – 21 Σεπτεμβρίου 1921) ήταν Έλληνας θεολόγος, κληρικός από την Πάτμο και εθνομάρτυρας του 1921.
Ιφέας

Στην ελληνική μυθολογία με το όνομα Ιφέας (Ιφεύς) είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Ιφέας σκοτώθηκε σε μάχη του πολέμου αυτού από τον Πάτροκλο μαζί με άλλους οκτώ Τρώες, κατά την τελευταία ημέρα της ζωής του Πατρόκλου. Ο Ιφέας αναφέρεται στην "Ιλιάδα" του Ομήρου (ραψωδία Π, στίχος 417).
Νίκος Σαραντάκος

Ο Νίκος Σαραντάκος (Αθήνα 2 Νοεμβρίου 1959) είναι συγγραφέας, λογοτέχνης και μεταφραστής. Έχει εκδώσει βιβλία τεχνικά, λογοτεχνικά, γλωσσικού ενδιαφέροντος και βιβλία για το μπριτζ. Διατηρεί ένα καθημερινό ιστολόγιο, κυρίως με γλωσσικά και φιλολογικά, αλλά συχνά και πολιτικά θέματα.
Δημήτρης Σαραντάκος

Ο Δημήτρης Σαραντάκος (8 Ιανουαρίου 1929 - 17 Δεκεμβρίου 2011) από τη Μυτιλήνη ήταν Έλληνας χημικός μηχανικός και συγγραφέας.
Μοχάμετ Αχμέτ

Ο Μοχάμετ Αχμέτ ("Mohamed Ahmed", στα αραβικά: محمد أحمد, "Muhammad Ahmad", 2 Ιουλίου 1917 – 27 Ιανουαρίου 1984) ήταν πολιτικός από τις Κομόρες. Υπήρξε συμπρόεδρος (συναρχηγός Κράτους) το 1978 μαζί με τον Αχμέτ Αμπνταλά. Καταγόταν από το νησί Ανζουάν.
Ρομέν Γκαρί

Ο Ρομέν Γκαρί ("Romain Gary", 21 Μαΐου 1914 - 2 Δεκεμβρίου 1980), ψευδώνυμο του Ρομάν Κατσέβ, ήταν Γάλλος συγγραφέας λιθουανικής καταγωγής. Πρόκειται για τον μοναδικό λoγοτέχνη που βραβεύτηκε δύο φορές με το Βραβείο Γκονκούρ, την δεύτερη με άλλο όνομα.
Ευρωπαϊκός Χάρτης Τοπικής Αυτονομίας

Ο Ευρωπαϊκός Χάρτης Τοπικής Αυτονομίας υιοθετήθηκε στο πλαίσιο του Συμβουλίου της Ευρώπης και η διαδικασία της επικύρωσης του από τα κράτη μέλη του Συμβουλίου της Ευρώπης ξεκίνησε στις 15 Οκτωβρίου 1985. Σχεδόν όλα τα κράτη μέλη του Συμβουλίου είναι και μέρη του Χάρτη - με εξαίρεση τα τρία μικρά κράτη του Μονακό, της Ανδόρρας και του Σαν Μαρίνο. Τα νέα κράτη μέλη στο Συμβούλιο της Ευρώπης αναμένεται να επικυρώσουν τον Χάρτη το συντομότερο δυνατόν. 

Ο Χάρτης δεσμεύει τα κράτη μέρη που έχουν επικυρώσει την συνθήκη να εγγυώνται την πολιτική, διοικητική και οικονομική αυτονομία των τοπικών αρχών. Προνοεί ότι η "αρχή της τοπικής αυτοδιοίκησης" οφείλει να αναγνωρίζεται στην εσωτερική νομοθεσία και , εάν αυτό είναι δυνατό, στο Σύνταγμα. Οι τοπικές αρχές οφείλουν να εκλέγονται με καθολική ψηφοφορία, και είναι το πιο πρώιμο νομικό όργανο για την καθιέρωση της αρχής της επικουρικότητας.

Οι τοπικές αρχές, ενεργώντας εντός των ορίων του νόμου, θα πρέπει να είναι σε θέση να ρυθμίζουν και να διαχειρίζονται ένα σημαντικό μέρος των δημοσίων υποθέσεων με δική τους αποκλειστική ευθύνη και προς το συμφέρον του τοπικού πληθυσμού. Ο Χάρτης θεωρεί ότι οι δημόσιες υποθέσεις θα πρέπει να ασκούνται κατά προτίμηση από αρχές που είναι εγγύτερα προς τους πολίτες, ενώ ένα υψηλότερο επίπεδο διοίκησης θεωρείται κατάλληλο μόνο όταν ο συντονισμός ή η παραχώρηση των αρμοδιοτήτων είναι αδύνατη ή λιγότερο αποτελεσματική στο αμέσως κατώτερο διοικητικό επίπεδο. Για το σκοπό αυτό, ο Χάρτης θέτει τις προϋποθέσεις που αφορούν την προστασία των ορίων των τοπικών αρχών, την ύπαρξη των κατάλληλων διοικητικών δομών και πόρων για την εκπλήρωση της αποστολής τους, τους όρους υπό τους οποίους οι αρμοδιότητες αυτές θα ασκούνται, τους οικονομικούς πόρους των τοπικών αρχών και την νομική προστασία της τοπικής αυτοδιοίκησης. Τα όρια της διοικητικής εποπτείας των τοπικών αρχών εκτείνονται μέχρι τον έλεγχο νομιμότητας της δράσης τους.
ABC

:"Για τον ομώνυμο δίσκο των Jackson 5 δείτε: ABC (άλμπουμ)"
Η Ραδιοφωνική Εταιρεία Αμερικής ("American Broadcasting Company", ABC) είναι ένα παγκοσμίως γνωστό ραδιοφωνικό και τηλεοπτικό δίκτυο στις ΗΠΑ, που σήμερα ανήκει στην Walt Disney Company. Ιδρύθηκε το 1943. Πολλές από τις τηλεοπτικές σειρές του έχουν προβληθεί και στην Ελλάδα όπως οι "Δυναστεία", "Νοικοκυρές Σε Απόγνωση", "Grey's Anatomy" κ.ά., καθώς επίσης και τηλεοπτικές εκπομπές όπως οι "America's Funniest Home Videos (Τα πιο αστεία βίντεο του κόσμου)", "WipeOut" κ.λπ.
Αλί Σοϊλί

Ο Αλί Σοϊλί ("Ali Soilih", 1937-1978) ήταν σοσιαλιστής επαναστάτης και πολιτικός από τις Κομόρες. Υπηρέτησε ως αρχηγός κράτους στη νησιωτική χώρα από τις 3 Ιανουαρίου του 1976 ως τις 13 Μαΐου του 1978.
53 Καλυψώ

Ο 53 Καλυψώ (Kalypso) είναι ένας πολύ σκουρόχρωμος αστεροειδής της Κύριας Ζώνης Αστεροειδών. Πήρε το όνομά του από την ομώνυμη θαλάσσια Νύμφη, την Καλυψώ της ελληνικής μυθολογίας, και δεν πρέπει να συγχέεται με τον ομώνυμο δορυφόρο του πλανήτη Κρόνου. Η Καλυψώ έχει απόλυτο μέγεθος (όπως αυτό ορίζεται για το Ηλιακό Σύστημα) 8,81. Ανακαλύφθηκε το 1858 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντύσελντορφ.

Η μέση διάμετρος της Καλυψούς υπολογίσθηκε σε 115,4 χλμ., ενώ η μάζα της εκτιμάται σε 1,6 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Καλυψούς εκτιμάται σε 3,23 cm/sec², δηλαδή η βαρύτητα εκεί είναι 304 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 61 m/sec (220 χιλιόμετρα την ώρα).

Ο φασματικός τύπος της Καλυψούς είναι άγνωστος. Το άλβεδό της είναι 0,040 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.

Είναι άγνωστο το αν και με ποια περίοδο περιστρέφεται η Καλυψώ γύρω από τον εαυτό της.
Λίμνη Δοϊράνη

μικρογραφία|260px|Η Λίμνη Δοϊράνη από ψηλά.
Η Λίμνη Δοϊράνη (Σλαβομακεδονικά: Дојранско Езеро) είναι διασυνοριακή, ιχθυοτρόφος λίμνη και σπουδαίος υγροβιότοπος στα σύνορα της Ελλάδας με τη Βόρεια Μακεδονία. Το όνομά της προέρχεται πιθανώς, από τους αρχαίους Δόβηρες, που ήταν Παιονικό φύλο, εγκατεστημένο στην περιοχή. Αποτελεί κατάλοιπο της αρχαίας λίμνης Παιονίας που καταλάμβανε πολύ μεγαλύτερη έκταση.

Ο Ηρόδοτος την αναφέρει με την ονομασία Πρασιάς και ως κατοίκους στα πέριξ αυτής τους Δόβηρες, τους Αγριάνες, και τους Οδόμαντες.
Βασίλειος Σαχίνης

Ο Βασίλειος Σαχίνης (1894 - 17 Νοεμβρίου 1943) υπήρξε ο ηγέτης της βορειοηπειρώτικης αντίστασης (Μέτωπο Απελευθέρωσης Βορείου Ηπείρου), που οργανώθηκε μετά την αποχώρηση του ελληνικού στρατού από την Βόρειο Ήπειρο (1942-1943).
Dievs, svētī Latviju!

Το Dievs, svētī Latviju! (Θεέ, ευλόγησε "τη Λετονία") είναι ο εθνικός ύμνος της Λετονίας. Τη μουσική και τους στίχους έγραψε το 1873 ο δάσκαλος Κάρλις Μπαουμάνις (Kārlis Baumanis, 1834-1904), ο οποίος ήταν μέλος του εθνικιστικού κινήματος της Λετονικής Νεολαίας. Πιθανολογείται ότι ο Μπαουμάνις διασκεύασε τα λόγια του γνωστού τραγουδιού God Save the Queen και συνέθεσε δική του μουσική για τον ύμνο. Ο ύμνος επιλέχθηκε το 1920
Μινερβίνη

Η Μινερβίνη υπήρξε η πρώτη σύζυγος του Μεγάλου Κωνσταντίνου (κατά άλλους παλλακίδα), την οποία νυμφεύτηκε το 303 μ.Χ. και με την οποίαν απέκτησε τον υιό του Κρίσπο. Το 307 μ.Χ. χώρισε τη Μινερβίνη και νυμφεύτηκε στους Τρεβήρους (Trier) την κόρη του Μαξιμιανού και αδερφή του Μαξέντιου, τη Φαύστα.

Κατηγορία:Ρωμαίες Αυτοκράτειρες
Σεισμολογία

Η Σεισμολογία είναι κλάδος της Γεωφυσικής. Αντικείμενο της είναι η μελέτη των σεισμικών φαινομένων.

Για την καταγραφή των σεισμικών δονήσεων χρησιμοποιείται ο σεισμογράφος. Η θεωρητική ανάλυση της διάδοσης των σεισμικών κυμάτων γίνεται με τη βοήθεια της θεωρίας της ελαστικότητας.

Η Σεισμολογία έχει συμβάλει μεταξύ άλλων, στον προσδιορισμό της δομής του εσωτερικού της γης (αλλά και της σελήνης), στην ανεύρεση γεωλογικών δομών αρχαιολογικού και οικονομικού ενδιαφέροντος, στον καθορισμό ζωνών σεισμικής επικινδυνότητας και καθορισμό των προδιαγραφών αντισεισμικού σχεδιασμού των κατασκευών.

Οι προσπάθειες για πρόγνωση σεισμών δεν έχουν καρποφορήσει, καθώς δεν έχει γίνει ως σήμερα εφικτό να υπάρξει προσδιορισμός τόπου, χρόνου, μεγέθους και βεβαιότητας ότι θα γίνει σεισμός. Οι μέθοδοι που αποσκοπούν στη βραχεία πρόγνωση με χρονικό παράθυρο της τάξης του μήνα (ή μηνών) στερούνται κυρίως της βεβαιότητας, ενώ οι σεισμολογικές μέθοδοι που αποσκοπούν στη μακροπρόθεσμη πρόβλεψη (της τάξης των δεκαετιών ή και πολύ περισσότερο) δε μπορούν να εντοπίσουν το πότε θα γίνει ο σεισμός και έχουν αξία κυρίως ως προς τον χαρακτηρισμό της επικινδυνότητας των περιοχών.
Κλάους Τσίτσερ

Ο Κλάους Τσίτσερ ("Klaus Tschütscher") είναι πολιτικός από το Λίχτενσταϊν, πρωθυπουργός του κρατιδίου από τις 25 Μαρτίου 2009 ως τις 27 Μαρτίου 2013. Εκτός από πρωθυπουργός είναι και υπουργός Οικονομίας, Δικαιοσύνης και Αθλητισμού. Ανήκει στο κόμμα Πατριωτική Ένωση. Είναι παντρεμένος και πατέρας δύο παιδιών.
Άρης Αλεξάνδρου

Ο Άρης Αλεξάνδρου (πραγματικό όνομα: "Αριστοτέλης Βασιλειάδης", Πέτρογκραντ, 24 Νοεμβρίου 1922 – Παρίσι, 2 Ιουλίου 1978) ήταν Έλληνας αντιστασιακός, ποιητής, πεζογράφος, και μεταφραστής έργων κυρίως της ρωσικής λογοτεχνίας. 

Θεωρείται ως ένας από τους σημαντικότερους μεταπολεμικούς Έλληνες συγγραφείς, με πολύ σημαντικό μεταφραστικό έργο. To μοναδικό μυθιστόρημά του, "Το Κιβώτιο" (1975), αποτιμάται ως «"ένα πραγματικά σημαντικό έργο"» της νεοελληνικής πεζογραφίας.
Ιφιτίωνας

Στην ελληνική μυθολογία με το όνομα Ιφιτίωνας (Ιφιτίων) είναι γνωστός ένας από τους πολεμιστές που έλαβαν μέρος στον Τρωικό Πόλεμο ως σύμμαχοι των Τρώων. Ο Ιφιτίωνας, που ήταν γιος του Οτρυντέα από την Ύδη, σκοτώθηκε στον πόλεμο αυτό από τον Αχιλλέα. Σχετικά, ο Όμηρος αναφέρει στην "Ιλιάδα" (Υ 382 κ.ε.):

"... επήδησε κι εκτύπησε τον γόνον του Οτρυντέως / εξαίσιον Ιφιτίωνα, πολλών λαών προστάτην . / Νύμφη ναϊάς τον γέννησε του πορθητού πατρός του / στην πλούσιαν `Υδην κάτωθεν του χιονισμένου Τμώλου . / και ως ίσια ορμούσ' ενάντια του τον λόγχισε ο Πηλείδης / στην κεφαλήν κατάμεσα κι εσχίσθη εκείν' εις δύο . / κι επάνω του, όπως βρόντησε, επαίρετ' ο Πηλείδης: / «Κείτεσαι, συ που τρόμαζες τον κόσμον, Οτρυντείδη . / έχεις εδώ τον θάνατον και στην Γυγαίαν λίμνην / την γενεάν σου, κι είν' εκεί το πατρικό σου κτήμα, / που ο βαθύς `Ερμος δέχεται τον ιχθυοφόρον `Υλλον» / Είπε κι εκείνου εσκέπασε τους οφθαλμούς μαυρίλα, / κι οι άμαξες των Αχαιών με τους τροχούς τον κόψαν ..." (μετάφραση Ι. Πολυλά).
Ιφίνοος

Στην ελληνική μυθολογία με το όνομα Ιφίνοος είναι γνωστός ένας από τους Αχαιούς πολεμιστές που έλαβαν μέρος στον πόλεμο εναντίον των Τρώων. Ο Ιφίνοος, που ήταν γιος του Δεξίου, σκοτώθηκε στον πόλεμο αυτό από τον Γλαύκο, τον γιο του Ιππολόχου. Σχετικά, ο `Ομηρος αναφέρει στην "Ιλιάδα" (Η 13-16): "«Και των Λυκίων ο αρχηγός, ο Ιππολοχίδης Γλαύκος, / τον Δεξιάδην κτύπησεν Ιφίνοον στην πλάτην, / ως εις τ' αμάξι ανέβαινε στην ταραχήν της μάχης, / κι έπεσεν απ' την άμαξαν κι εβγήκεν η ψυχή του.»" (μετάφραση Ι. Πολυλά).
Αδωνίας

Ο Αδωνίας είναι βιβλικό πρόσωπο που αναφέρεται στη Παλαιά Διαθήκη.

Σύμφωνα με το βιβλίο του προφήτη Σαμουήλ, ο Αδωνίας ήταν ο τέταρτος γιος του Βασιλιά Δαβίδ των Ισραηλιτών. Μετά το θάνατο των τριών μεγαλύτερων αδελφών του Αμνών, Χειλεάδ ή "Δανιήλ" και Αβεσαλώμ ήταν ο νόμιμος διάδοχος, κατά σειρά διαδοχής, του πατέρα του στο θρόνο. Όμως ο πατέρας του Δαβίδ, που υπήρξε κι εκείνος καταχραστής του θρόνου, κατ΄ εντολή όμως του Γιαχβέ, προόριζε για διάδοχό του, μετά θάνατο, τον μικρότερο αδελφό του Αδωνία, τον Σολομώντα. Τούτο είχε ως συνέπεια την πρώτη εύλογη αντίδραση του Αδωνία κατά του άδικου υπερήλικα πατέρα του, έχοντας και την υποστήριξη του αρχιστράτηγου Ιωάβ και του αρχιερέα Αβιάθαρ. Προ αυτής της κατάστασης ο παρατρεχάμενος σύμβουλος του Δαβίδ, ο Νάθαν, (που αναφέρεται και ως προφήτης), πείθει τον Δαβίδ να χρήσει επίσημα συμβασιλέα και διάδοχό του τον Σολομώντα, εξουδετερώνοντας με τον τρόπο αυτό τον Αδωνία.

Έτσι, πριν το θάνατο του Δαβίδ, βασιλιάς των Ισραηλιτών αναδείχθηκε ο Σολομών που επέδειξε αρχικά μεγαλοψυχία στον μεγαλύτερο αδελφό του παρέχοντάς του αμνηστία. Όταν όμως αργότερα ο Αδωνίας θέλησε να παντρευτεί μία από το χαρέμι που είχε αναπτύξει εν ζωή ο πατέρας τους Δαβίδ και συγκεκριμένα την Αβισάγ, θεωρώντας ο Σολομών ως διάδοχος κατοχής και του πατρικού χαρεμιού, κάτι που ήταν νόμιμο στους ανατολίτες βασιλείς της εποχής, αρνήθηκε να επιτρέψει αυτό το γάμο ερμηνεύοντάς τον ως διεκδίκηση του θρόνου.

Η άρνηση αυτή επέφερε ανταρσία του Αδωνία στην οποία συμμετείχαν και οι παραπάνω προσκείμενοι σ΄ αυτόν, Ιωάβ και Αβιάθαρ. Τελικά μετά από δόλο ο Σολομώντας κατάφερε τη σύλληψη του Αδωνία όπου και διέταξε τη θανάτωσή του.
Ζακ Ρανσιέρ

O Ζακ Ρανσιέρ (γαλλ. "Jacques Rancière"), γεννημένος το 1940 στην Αλγερία, είναι Γάλλος φιλόσοφος και ομότιμος καθηγητής φιλοσοφίας στο Πανεπιστήμιο του Παρισιού (St. Denis). Υπήρξε μαθητής του μαρξιστή φιλοσόφου Λουί Αλτουσέρ και έγινε ευρύτερα γνωστός για τη συγγραφή του βιβλίου "Να διαβάσουμε το Κεφάλαιο" (1968). Ωστόσο, μετά τα γεγονότα του Γαλλικού Μάη του '68, αποστασιοποιήθηκε από τον Αλτουσέρ.

Στο έργο του ασχολείται κυρίως με την πολιτική, χρησιμοποιώντας παράλληλα επιχειρήματα από πεδία της Ιστορίας, της αισθητικής, της λογοτεχνικής κριτικής και της παιδαγωγικής.

Οι κυριότερες δημοσιεύσεις του είναι: "La Nuit des proletaires" (Fayagd, 1981), "Le filosophe et ses pauvres" (Fayard, 1983), "La Mesentente.Politique et philosophie" (Galieree, 1995), "Aux bords du politique" (Fabrique, 1998), "Le Partage du sensible.Esthetique et politique" (La Fabrique, 2000), "La Fable cinematographique" (Seuil, 2001), "Le destin des images", (La Fabrique, 2003), "Malaise dans l'esthetique" (Galilee, 2004), "La Haine de la democratie" (La Fabrique, 2005), "Politique de la litterature" (Galilee, 2007).
Σαΐντ Μοχάμετ Τζαφάρ

O Πρίγκιπας Σαΐντ Μοχάμετ Τζαφάρ ("Saïd Mohamed Jaffar", 14 Απριλίου 1918 - 22 Οκτωβρίου 1993) ήταν πολιτικός από τις Κομόρες. Υπηρέτησε ως πρόεδρος από το 1975 ως το 1976 και ως ανώτερος υπουργός της κομοριανής κυβέρνησης από τον Ιούλιο του 1972 ως τον Δεκέμβριο του ιδίου χρόνου. Ήταν τετρασέγγονος του Αχμέτ μπιν Σέχε Νγκόμε (Ahmed bin Shekhe Ngome)..
Νελαχόζεβες

Το Νελαχόζεβες (τσέχικα: "Nelahozeves" γνωστό παλαιότερα και ως "Nalhozeves" ή "Nalzoves", γερμανικά: "Mühlhausen" ή αλλιώς Ναχάλοβες) είναι χωριό στην αριστερή όχθη του ποταμού Μολδάβα, 35 χιλιόμετρα βόρεια της Πράγας, στην Τσεχία. Ο πληθυσμός του είναι 1.375 κάτοικοι (2007).

Το παλαιότερο γνωστό έγγραφο που αναφέρεται στην ύπαρξη του Νελαχόζεβες χρονολογείται από το 1352. Στο χωριό υπάρχει αναγεννησιακό κάστρο ιταλικού τύπου, χτισμένο τον 16ο αιώνα από τον Φλόριαν Γκρίσπεκ (Florian Griespek), το οποίο από το 1623 ανήκει στην οικογένεια Λόμπκοβιτς.

Το σπίτι που γεννήθηκε ο [[Αντονίν Ντβόρζακ]]
Μέρος της συλλογής των Λόμπκοβιτς φυλάσσεται στο κάστρο. Στην συλλογή περιλαμβάνονται ζωγραφικοί πίνακες του Βελάθκεθ, του Καναλέττο, του Μπρούγκενς του Ρούμπενς και άλλων.

Στο χωριό Νελαχόζεβες γεννήθηκε ο ρομαντικός συνθέτης Αντονίν Ντβόρζακ.
Ροζέ Βαντίμ

Ο Ροζέ Βαντίμ Πλεμιάνικοφ ("Roger Vladimir Igorevich Plemiannikov", 26 Ιανουαρίου 1928 - 11 Φεβρουαρίου 2000) ήταν Γάλλος σκηνοθέτης, σεναριογράφος, παραγωγός και ηθοποιός. Αποτέλεσε σταθμό στην εξέλιξη του γαλλικού κινηματογράφου της εποχής του και "«θεωρήθηκε ο σκηνοθέτης που έφτιαχνε ντίβες»".
Συμβούλιο Περιφερειακής Συνεργασίας

Το Συμβούλιο Περιφερειακής Συνεργασίας ή RCC (αγγλικά: Regional Co-operation Council) είναι ένα περιφερειακό δίκτυο συνεργασίας των χωρών της Νοτιοανατολικής Ευρώπης, με δεδηλωμένο σκοπό "την προώθηση αμοιβαίας συνεργασίας και την Ευρωπαϊκή και Ευρω-Ατλαντική ολοκλήρωση της Νοτιοανατολικής Ευρώπης με σκοπό την αναζωογόνηση της οικονομικής και κοινωνικής ανάπτυξης στην περιοχή προς όφελος των λαών της". Διαδέχτηκε το Σύμφωνο Σταθερότητας για την Νοτιοανατολική Ευρώπη στις 27 Φεβρουαρίου του 2008. Το ΣΠΣ συντονίζεται με την Διαδικασία Συνεργασίας της Νοτιονατολικής Ευρώπης.

Έδρα του ΣΠΣ είναι το Σαράγεβο, της Βοσνίας-Ερζεγοβίνης και στεγάζεται στο Κτήριο Φιλίας Ελλάδας Βοσνίας-Ερζεγοβίνης που αποτελεί δωρεά της Ελλάδας.
Τύχο φον Βιλάμοβιτζ-Μέλεντορφ

Ο Τύχο φον Βιλάμοβιτζ-Μέλεντορφ (γερμανικά: "Tycho von Wilamowitz-Moellendorff", γενν. 16 Νοεμβρίου 1885 στο Γκέτινγκεν, 15 Οκτωβρίου 1914 στο "Dęblin") υπήρξε Γερμανός φιλόλογος. Ήταν γιος του φιλολόγου Ούλριχ Βιλάμοβιτζ-Μέλεντορφ (Ulrich Wilamowitz Moellendorff) και της σύζυγου του Μαρί Μόμσεν (Marie Mommsen). Σπούδασε όπως ο πατέρας του κλασική φιλολογία και έγραψε τη διατριβή του "Die dramatische Technik des Sophokles" (Η δραματική τέχνη του Σοφοκλή πάνω στην Αντιγόνη), το 1911 στο Φράιμπουργκ (Freiburg). Κατά την διάρκεια της εργασίας του για την έκδοση αυτής της διατριβής, έπεσε στη μάχη, στο στενό Ivangorod (σημερινό Ντέμπλιν), νότια της Βαρσοβίας, την νύχτα της 14ης προς 5ης Οκτωβρίου το 1914.
Ευρωπαϊκό Ελεγκτικό Συνέδριο

Το Ευρωπαϊκό Ελεγκτικό Συνέδριο (αγγλικά: "European Court of Auditors", λατινικά: "Curia Rationum") αποτελεί ένα από τα κύρια όργανα της Ευρωπαϊκής Ένωσης. Ιδρύθηκε το 1975. Αποστολή του είναι να ελέγχει τη χρηστή διαχείριση των πόρων της ΕΕ, έτσι ώστε τα χρήματα των πολιτών της να χρησιμοποιούνται με τον καλύτερο δυνατό τρόπο. Έχει το δικαίωμα να ελέγχει κάθε πρόσωπο ή οργανισμό που χειρίζεται πόρους της ΕΕ.

Το Ελεγκτικό Συνέδριο αποτελείται από ένα μέλος από κάθε χώρα της ΕΕ. Τα μέλη του διορίζονται από το Συμβούλιο της Ευρωπαϊκής Ένωσης για θητεία έξι ετών που μπορεί να ανανεωθεί. Τα μέλη εκλέγουν μεταξύ τους τον πρόεδρο για περίοδο τριών ετών που μπορεί να ανανεωθεί. Τωρινός πρόεδρος είναι ο Βιτόρ Μανουέλ ντα Σίλβα Καλντέιρα "(Vítor Manuel da Silva Caldeira)", καταγόμενος από την Πορτογαλία, που ανήλθε στο αξίωμα αυτό το 2007.
Ευρωπαίος Διαμεσολαβητής

Ο Ευρωπαίος Διαμεσολαβητής "(European Ombudsman)" είναι θεσμός της Ευρωπαϊκής Ένωσης. Δέχεται και ερευνά καταγγελίες για κακοδιοίκηση κατά θεσμικών οργάνων ή οργανισμών της Ευρωπαϊκής Ένωσης, από πολίτες της Ένωσης και κάθε φυσικό ή νομικό πρόσωπο που κατοικεί ή έχει την καταστατική του έδρα σε κράτος μέλος της ΕΕ (αρ. 43 του Χάρτη Θεμελιωδών Δικαιωμάτων της ΕΕ). Συστάθηκε το 1992 με τη Συνθήκη του Μάαστριχτ και βάση των δραστηριοτήτων του είναι το Στρασβούργου. 

Ο Διαμεσολαβητής εκλέγεται από το Ευρωπαϊκό Κοινοβούλιο για πενταετή περίοδο που μπορεί να ανανεωθεί. Η θητεία του αντιστοιχεί στη διάρκεια της κοινοβουλευτικής περιόδου. Ο Νικηφόρος Διαμαντούρος ανέλαβε τη θέση του Ευρωπαίου Διαμεσολαβητή τον Απρίλιο του 2003 και επανεκλέχθηκε τον Ιανουάριο του 2005 για πενταετή περίοδο.

«Κακή διοίκηση» σημαίνει ανεπιτυχής ενέργεια ή παράλειψη - με άλλα λόγια όταν ένα θεσμικό όργανο δεν ενεργεί σύμφωνα με το νόμο ή δεν τηρεί τις αρχές της χρηστής διοίκησης ή παραβιάζει τα ανθρώπινα δικαιώματα. Ορισμένα παραδείγματα κακής διοίκησης είναι τα εξής:
*άδικη μεταχείριση
*διακρίσεις
*κατάχρηση εξουσίας
*παράλειψη ή άρνηση ενημέρωσης
*αναιτιολόγητη καθυστέρηση
*παράτυπες διαδικασίες

Ο Διαμεσολαβητής διενεργεί έρευνες είτε μετά από καταγγελία είτε με δική του πρωτοβουλία. Ασκεί τα καθήκοντά του με πλήρη ανεξαρτησία και αμεροληψία. Δε ζητά ούτε δέχεται υποδείξεις από καμία κυβέρνηση ή οργανισμό. Τέλος, ο Διαμεσολαβητής υποβάλλει ετήσια έκθεση στο Ευρωπαϊκό Κοινοβούλιο σχετικά με το σύνολο των εργασιών του.
Μπενιαμίν Νετανιάχου

O Μπενιαμίν Νετανιάχου (21 Οκτωβρίου 1949) είναι Ισραηλινός πολιτικός και πρωθυπουργός από το 2009 έως το 2021. Είναι αρχηγός του συντηρητικού κόμματος Λικούντ και προηγουμένως υπηρέτησε στην πρωθυπουργία του κράτους από τον Ιούνιο του 1996 ως τον Ιούλιο του 1999. Είναι ο πρώτος και μοναδικός πρωθυπουργός του Ισραήλ (μέχρι στιγμής) ο οποίος γεννήθηκε μετά την ίδρυση του κράτους το 1948. Ως το 2005, οπότε και παραιτήθηκε, χρημάτισε υπουργός Οικονομικών. Έγινε ξανά πρόεδρος του Λικούντ στις 20 Δεκεμβρίου του 2005. Τον Αύγουστο του 2007 επανεξελέγη στην ηγεσία του κόμματος στο συνέδριο. Έλαβε εντολή για σχηματισμό κυβέρνησης από τον πρόεδρο Σιμόν Πέρες στις 20 Φεβρουαρίου του 2009, έπειτα από τις βουλευτικές εκλογές εκείνου του μήνα. Ορκίστηκε πρωθυπουργός στις 31 Μαρτίου του 2009. To 2013 κέρδισε ξανά τις εκλογές και έλαβε εντολή σχηματισμού νέας κυβέρνησης. Έγινε το πρώτο πρόσωπο που υπηρέτησε στη χώρα του για τρίτη συνεχή θητεία ως πρωθυπουργός από τον ιδρυτή του Ισραήλ, Νταβίντ Μπεν Γκουριόν.

Έχει συγγράψει πολλά βιβλία. Έχει παντρευτεί 3 φορές και έχει συνολικά δύο γιους και μία κόρη.

Συμπεριελήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Lions Gate Films

Η Lions Gate Films είναι μια αμερικανική εταιρεία παραγωγής κινηματογραφικών ταινιών και ανήκει στη Lions Gate Entertainment με έδρα το Βανκούβερ και στο Σάντα Μόνικα.
CARDS

Το πρόγραμμα CARDS ή Κοινοτική Βοήθεια για την Ανοικοδόμηση την Ανάπτυξη και την Σταθεροποίηση είναι ένα χρηματοδοτικό μέσο της Ευρωπαϊκής Ένωσης με αντικείμενο την στήριξη της συμμετοχής των χωρών της Δυτικών Βαλκανίων στη διαδικασία σταθεροποίησης και σύνδεσης με την Ευρωπαϊκή Ένωση. 

Η βοήθεια απευθύνεται στις εξής χώρες: Κροατία, Βοσνία-Ερζεγοβίνη, Σερβία, Μαυροβούνιο, Βόρεια Μακεδονία, Αλβανία και το Κοσσυφοπέδιο σύμφωνα με το ψήφισμα 1244 του Συμβουλίου Ασφαλείας του ΟΗΕ. Το πρόγραμμα θεσπίστηκε το 2000 από τον Κανονισμό 2666/2000 του Συμβουλίου. Εντούτοις κατέστη λειτουργικό υπό τον δικό του κανονισμό μόλις το 2001, καθώς το πρώτο διάστημα στήριζε έργα που χρηματοδοτούνταν προηγόυμένως από τα προγράμματα PHARE και OBNOVA. Ο συνολικός προϋπολογισμός των πράξεων του CARDS ανερχόταν σε €5,13 εκατομμύρια για την περίοδο 2000-2006. Από το 2007 το πρόγραμμα αντικαθίσταται από τον Μηχανισμό Προενταξιακής Βοήθειας ο οποίος καλύπτει τόσο υποψήφιες όσο και δυνάμει υποψήφιες χώρες.
Ο πιο θυμωμένος σκύλος στον κόσμο

Ο πιο θυμωμένος σκύλος στον κόσμο (‘The Angriest Dog In The World’ ) είναι κόμικ-στριπ του Αμερικανού σκηνοθέτη Ντέιβιντ Λιντς. Διήρκεσε από το 1983 μέχρι το 1992.
Εμμανουήλ Μαντάς

thumb|Εμμανουήλ Μαντάς, Πρόσωπο(1999)
thumb|Εμμανουήλ Μαντάς, Βυθός(2007)
Ο Εμμανουήλ Μαντάς γεννήθηκε το 1947. Ζεί και εργάζεται στη Νίκαια του Πειραιά. Έχει κάνει ελεύθερες σπουδές σχεδίου και χρώματος κι έχει μαθητεύσει δίπλα στους ζωγράφους Νίκο Παναγιωτάτο και Γρηγόρη Τουφεξιάν. Ο ίδιος συμμετείχε ως δάσκαλος ζωγραφικής σε δημοτικά σχολεία.

Στο ενεργητικό του έχει 23 ατομικές εκθέσεις στον ελλαδικό χώρο,συμμετοχή σε 43 ομαδικές (Ζάππειο Μέγαρο 1997, Πνευματικό κέντρο Πανεπιστημίου Αθηνών 1994, 3η Πολυεθνική έκθεση ζωγραφικής για την UNESCO 2001, ΔΕΕΤΔΑ Δήμου Περιστερίου 2003, Τεχνόπολις Δήμου Αθηναίων 2009) και σε 11 Πανελλήνιας Θαλασσογραφίας. Έχει διακρίσεις και τιμητικές πλακέτες με χαρακτηριστικές αυτές του Lion Athens Center, της UNESCO και του δήμου Πειραιά. Είναι μέλος της φιλολογικής στέγης Πειραιά και της Εταιρείας Γραμμάτων και Τεχνών Πειραιά. Το έργο του αναφέρεται στο Λεξικό Ελλήνων Καλλιτεχνών (εκδ.Μέλισσα), στην εγκυκλοπαίδεια προσωπικοτήτων Who's Who στην Ελλάδα και έχει προβληθεί από την τηλεόραση και το ραδιόφωνο. Πίνακες του βρίσκονται σε δημόσιους χώρους στην Ελλάδα και στο εξωτερικό.Από το Φεβρουάριο του 2012 έργο του κοσμεί την είσοδο του δημαρχείου Πειραιά.
Μουάι Κιμπάκι

Ο Μουάι Κιμπάκι ("Mwai Kibaki", 1931-) είναι πολιτικός, ο τρίτος πρόεδρος της Κένυας από τις 30 Δεκεμβρίου 2002 ως τις 9 Απριλίου 2013. Εξελέγη στο ύπατο αξίωμα της χώρας το 2002 και επανεξελέγη στις εκλογές του 2007, τις οποίες ακολούθησαν πολύνεκρες ταραχές. Υπηρέτησε επίσης ως αντιπρόεδρος της χώρας του από το 1978 ως το 1988.
Μπάλντουιν Σπένσερ

Ο Μπάλντουιν Σπένσερ ("Winston Baldwin Spencer", 8 Οκτωβρίου 1948) είναι πολιτικός από την Αντίγκουα και Μπαρμπούντα και πρωθυπουργός της νησιωτικής χώρας από το 2004 ως το 2014. Ανήκει στο Ενωμένο Προοδευτικό Κόμμα (UPP). Από το 2005 είναι και Υπουργός Εξωτερικών. Είναι παντρεμένος και πατέρας δύο παιδιών, ενώ θρησκευτικά ανήκει στους Αντβεντιστές της Έβδομης Ημέρας. Επανεξελέγη στις εκλογές του 2009.
Αντρέ Σενιέ

Ο Αντρέ Σενιέ (30 Οκτωβρίου 1762- 25 Ιουλίου 1794) ήταν Γάλλος ποιητής. Θεωρείται ένας από τους σπουδαιότερους εκπροσώπους των νεοκλασικιστών. 

Γεννήθηκε στην Κωνσταντινούπολη από Γάλλο πατέρα και Ελληνίδα μητέρα και σπούδασε στη Γαλλία. Στη συνέχεια υπηρέτησε στο διπλωματικό σώμα. Αν και βασιλόφρων, υποστήριξε αρχικά τη Γαλλική Επανάσταση, αλλά αργότερα διαμαρτυρήθηκε για τις ακρότητες της Τρομοκρατίας. Αντιτέθηκε σε αυτήν κυρίως με πολιτικά άρθρα σε εφημερίδες της εποχής, φυλακίστηκε στην Σαιν Λαζάρ. Δικάστηκε από το Επαναστατικό δικαστήριο και καρατομήθηκε στις 25 Ιουλίου 1794. 

Ο Ρομπέρ Μπραζιγιάκ Γάλλος συγγραφέας λίγο πριν εκτελεστεί για φιλο-γερμανική δράση κατά την διάρκεια του Β Παγκοσμίου Πολέμου τελειώνει μέσα στην φυλακή το δοκίμιο του με πρωταγωνιστή τον Σενιέ.

Στη ζωή του βασίστηκε η όπερα "Αντρέα Σενιέ" του Ουμπέρτο Τζορντάνο.
Λουκάς Μαυροκεφαλίδης

Ο Λουκάς Μαυροκεφαλίδης (Γιεσενίκ, 25 Ιουλίου 1984) είναι Έλληνας επαγγελματίας διεθνής καλαθοσφαιριστής, ο οποίος αγωνίζεται ως Πάουερ φόργουορντ / Σέντερ στον Ιωνικό Νίκαιας. Είναι γνωστός και με το μπασκετικό ψευδώvυμο «Βιτάμ».
Αρχιεπίσκοπος Κρήτης Τιμόθεος

Ο Αρχιεπίσκοπος Κρήτης Τιμόθεος (κατά κόσμον Μιχαήλ Παπουτσάκης; 25 Μαρτίου 1915, Γαβαλομούρι Κισάμου Χανίων - 26 Ιουλίου 2006) ήταν Έλληνας ιερέας, ο οποίος διετέλεσε αρχιεπίσκοπος Κρήτης από το 1978 μέχρι το θάνατό του.
Miramax Films

Η Miramax, LLC, επίσης γνωστή ως Miramax Films, είναι μια ιδιωτική εταιρεία παραγωγής κινηματογραφικών ταινιών, και ανήκει στις Μεγάλες Δέκα των Ηνωμένων Πολιτειών.
Hellenic Journal of Geosciences

Το Hellenic Journal of Geosciences είναι ένα ελληνικό επιστημονικό περιοδικό, το οποίο δημοσιεύει εργασίες που αφορούν σε ένα ευρύ φάσμα των γεωλογικών επιστημών, προσπαθώντας να καλύψει τις τάσεις της σύγχρονης γεωλογικής έρευνας. Η έκδοσή του ξεκίνησε το 1942 από το Μουσείο Παλαιοντολογίας και Γεωλογίας του Εθνικού και Καποδιστριακού Πανεπιστημίου Αθηνών με τον τίτλο Annales Géologiques des Pays Hélléniques/Γεωλογικά Χρονικά των Ελληνικών Χωρών και στη συνέχεια μετονομάστηκε σε "Hellenic Journal of Geosciences". Έχει δημοσιεύσει μερικές από τις πλέον πρωτοποριακές γεωλογικές έρευνες που πραγματοποιήθηκαν στον Ελλαδικό χώρο από Έλληνες και ξένους ερευνητές. Δημοσιεύει πρωτότυπες επιστημονικές εργασίες από όλα τα γνωστικά αντικείμενα των Γεωεπιστημών, όπως γεωδυναμική, τεκτονική, στρωματογραφία, γεωχημεία, ορυκτολογία, πετρολογία, ιζηματολογία, παλαιογεωγραφία, παλαιοωκεανογραφία, παλαιοοικολογία, μικροπαλαιοντολογία, περιβαλλοντική μικροπαλαιοντολογία, παλαιοβιολογία και παλαιοντολογία, μαγνητοστρωματογραφία, εφαρμοσμένη γεωφυσική, οικονομική και περιβαλλοντική γεωλογία.

Το "Hellenic Journal of Geosciences" διανέμεται στις Βιβλιοθήκες των ομολόγων Τμημάτων Πανεπιστημίων στην Ελλάδα και το εξωτερικό καθώς και σε Ινστιτούτα και Οργανισμούς που έχουν σχέση με τις γεωλογικές επιστήμες.
Νίκος Ζωγράφος

O Νίκος Ζωγράφος ("Nicos Zographos") είναι βιομηχανικός σχεδιαστής. Γεννήθηκε στην Ελλάδα και εκπαιδεύτηκε στις ΗΠΑ. Εργάστηκε για το S.O.M., το αρχιτεκτονικό γραφείο που διαμόρφωσε της ιδέες του Μπάουχαους για να τις ταιριάξει στην προτιμημένη εικόνα του αμερικανικού εταιρικού κτηρίου.

Το 1964 άνοιξε το δικό του γραφείο και την κατασκευαστική εταιρία του. Ως κατασκευαστής μιας γραμμής επίπλων, εργάζεται σε μια εμπορική επιχείρηση.

Αρχιτέκτονες όπως o Philip Johnson, ο Βάλτερ Γκρόπιους και ο Ι.Μ. Πέι έχουν χρησιμοποιήσει τα έπιπλα και τα αντικείμενά του με σκοπό να συμπληρώσουν τα κτήριά τους.
Εκκλησία Κρήτης

Η Εκκλησία Κρήτης είναι Ανατολική Ορθόδοξη Εκκλησία με καθεστώς ημιαυτονομίας διατηρώντας κανονική εξάρτηση από το Οικουμενικό Πατριαρχείο. Σήμερα η Εκκλησία της Κρήτης απαρτίζεται από την Ιερά Αρχιεπισκοπή Κρήτης και οκτώ Ιερές Μητροπόλεις. Ανώτερη εκκλησιαστική διοικητική Αρχή της Κρήτης είναι η "Ιερά Επαρχιακή Σύνοδος της Εκκλησίας Κρήτης", που εδρεύει στο Ηράκλειο της οποίας πρόεδρος είναι ο Αρχιεπίσκοπος Κρήτης και μέλη οι Σεβασμιώτατοι Μητροπολίτες Κρήτης.

Ο Αρχιεπίσκοπος Κρήτης, που σήμερα είναι ο Ειρηναίος Α', εκλέγεται από την Αγία και Ιερά Σύνοδο του Οικουμενικού Πατριαρχείου μεταξύ τριών Μητροπολιτών, τους οποίους έχει υποδείξει μέσω εκλογής η Ιερά Επαρχιακή Σύνοδος της Εκκλησίας Κρήτης. Η Ιερά Επαρχιακή Σύνοδος των Μητροπολιτών της Κρήτης αποφασίζει επίσης αυτόνομα για τα υπόλοιπα θέματα της Εκκλησίας Κρήτης. Εκτός από τον Αρχιεπίσκοπο, οι υπόλοιποι Μητροπολίτες εκλέγονται και αυτοί από την Επαρχιακή Σύνοδο. Ο Καταστατικός Χάρτης της Εκκλησίας Κρήτης έγινε νόμος του ελληνικού κράτους το 1961. Συγκεκριμένα, η σημερινή διοικητική της μορφή υφίσταται σχεδόν αναλλοίωτη από το 1900, όπως είχε διαμορφωθεί από την εποχή του βιλαετίου της Κρήτης και συμπληρώθηκε επί Κρητικής Πολιτείας, ενώ τελευταίες τροποποιήσεις έγιναν με τον νόμο 4149/1961, ο οποίος κύρωσε και τον καταστατικό της χάρτη.

Από το 1962 με πράξη της Αγίας και Ιεράς Συνόδου του Οικουμενικού Πατριαρχείου οι Επίσκοποι της Εκκλησίας Κρήτης έλαβαν τον τίτλο του Μητροπολίτη τιμής ένεκεν, ενώ το 1967 με όμοιο τρόπο ο Μητροπολίτης Κρήτης έλαβε τον τίτλο του Αρχιεπισκόπου τιμής Ένεκεν. Στις 9 Μαρτίου 1993 εκδόθηκε Πατριαρχικός Τόμος απο την Αγίας και Ιεράς Συνόδου του Οικουμενικού Πατριαρχείου που ανακηρύσσει σε εν ενεργεία Μητροπόλεις τις μέχρι τότε «τιμής ένεκεν» Ιερές Μητροπόλεις της Κρήτης και προσδίδει στους Μητροπολίτες της νήσου τον τίτλο «Υπέρτιμος και Έξαρχος».
Μαρσέλ Μπρόιερ

thumb|200px|η πολυθρόνα από επινικελωμένους ατσάλινους σωλήνες "Wassily", ένα από τα διασημότερα αντικείμενα του.
O Μαρσέλ Μπρόιερ ("Marcel Lajos Breuer", 21 Μαΐου 1902 – 1 Ιουλίου 1981) ήταν Ούγγρος αρχιτέκτονας και σχεδιαστής επίπλων. 

Γεννήθηκε στο Πετς της Ουγγαρίας. Σπούδασε και δίδαξε στο Μπαουχάους στη δεκαετία του 1920, τονίζοντας το συνδυασμό τέχνης και τεχνολογίας. Εργάστηκε αργότερα στο Βερολίνο, σχεδιάζοντας σπίτια και εμπορικά καταστήματα, καθώς επίσης και διάφορα μεταλλικά επίπλα, των οποίων τα αντίγραφα είναι ακόμα στην παραγωγή σήμερα.

Πέθανε στη Νέα Υόρκη.
Μικαέλ Ζαν

Η Μικαέλ Ζαν ("Michaëlle Jean", 6 Σεπτεμβρίου 1957) είναι η πρώτη γυναίκα γενική γραμματέας του Διεθνούς Οργανισμού Γαλλοφωνίας από το 2015 και υπηρέτησε ως γενική κυβερνήτρια του Καναδά από τις 27 Σεπτεμβρίου 2005 ως την 1η Οκτωβρίου 2010.
Υπερούσιος

Κατά ερμηνεία του όρου "Υπερούσιος" είναι εκείνος που τυγχάνει υπεράνω της ουσίας, ή υπεράνω της φύσης.

Υπερούσιος χαρακτηρίσθηκε από τους θεολογούντες των πρώτων μετά Χριστόν χρόνων ο Θεός (Χριστιανισμός) ως «"επέκεινα της ουσίας κείμενος"», (Ιουστίνος, Μέγας Αθανάσιος, Ιωάννης ο Δαμασκηνός κ.ά.).

Ως Υπερούσιος όμως, ανυμνείται από τους υμνογράφους της Χριστιανικής Εκκλησίας και ο Χριστός, το δεύτερο πρόσωπο της Τριαδικής Θεότητας ("Η Παρθένος σήμερον τον υπερούσιον τίκτει ...κλπ.").
Βάιρα Βίκε-Φραϊμπέργκα

Η Βάιρα Βίκε-Φραϊμπέργκα (Vaira Vīķe-Freiberga) (Ρίγα, 1 Δεκεμβρίου 1937) είναι Λετονή καθηγήτρια ψυχολογίας η οποία μετά την καριέρα της στο πανεπιστήμιο, στον Καναδά, επέστρεψε στη Λετονία όπου εξελέγη πρόεδρος της χώρας για δυο θητείες, από το 1999 μέχρι το 2007. 

Γεννήθηκε στη Ρίγα την 1η Δεκεμβρίου του 1937. Οι γονείς της Vaira Vīķe-Freiberga έφυγαν πρόσφυγες από τη Λετονία το τέλος του 1944 για να αποφύγουν τη Σοβιετική κατοχή της χώρας. Πήγαν στη Γερμανία όπου παρέμειναν σε καταυλισμό εκτοπισμένων μέχρι το 1949, οπότε μετακόμισαν ξανά, πηγαίνοντας στο Μαρόκο, στην Καζαμπλάνκα, όπου φοίτησε σε γαλλικό σχολείο. Το 1954 η οικογένειά της μετακόμισε στον Καναδά όπου τελείωσε το λύκειο και φοίτησε ψυχολογία στο Βικτόρια Κόλετζ του Πανεπιστημίου του Τορόντο. Πήρε το πρώτο πτυχίο της στην Ψυχολογία το 1958 και μάστερς το 1960. Εργάστηκε από το 1960 μέχρι το τέλος του 1961 στο Ψυχιατρικό Νοσοκομείο του Μόντρεαλ και μετά συνέχισε τις σπουδές της στο Πανεπιστήμιο Μακγκίλ του Μόντρεαλ (διδάσκοντας ταυτόχρονα με μερική απασχόληση στο Πανεπιστήμιο Κονκόρντια). Από το πανεπιστήμιο Μακγκίλ, πήρε διδακτορικό το 1965 στην ψυχολογία. Από το 1965 μέχρι το 1998 ήταν καθηγήτρια της Ψυχολογίας στο Πανεπιστήμιο του Μόντρεαλ. Παντρεύτηκε τον Imants Freibergs, καθηγητή Πληροφορικής, επίσης Λετονικής καταγωγής, καθηγητή επιστήμης των υπολογιστών στο Κεμπέκ του Μόντρεαλ με τον οποίο απέκτησαν 2 παιδιά.

Το 1998, η Βάιρα Βίκε-Φραϊμπέργκα επέστρεψε στη Λετονία, μετά από αίτημα του πρωθυπουργού της χώρας για να ηγηθεί του Λετονικού Ινστιτούτου. Εννέα μήνες αργότερα εκλέχθηκε Πρόεδρος της Λετονίας το 1999 και επανεξελέγη το 2003 και τις δυο φορές με σημαντική πλειοψηφία.

Μετά τη θητεία της στην προεδρία της χώρας τον Ιούλιο του 2007 είναι ενεργή με ομιλίες και συμμετοχές σε διεθνείς οργανώσεις. Ήταν ανάμεσα στους ιδρυτές και είναι σημερινή πρόεδρος του Κλαμπ της Μαδρίτης, μη κερδοσκοπικής οργάνωσης για την δημοκρατία στη διεθνή κοινότητα με μέλη πρώην προέδρους και πρώην πρωθυπουργούς χωρών.
Στήβεν Χάρπερ

Ο Στήβεν Χάρπερ ("Stephen Joseph Harper", Τορόντο, 30 Απριλίου 1959) είναι Καναδός πολιτικός και πρωθυπουργός της χώρας από τις 6 Φεβρουαρίου του 2006 ως τις 4 Νοεμβρίου 2015.
Υπερίων (μυθολογία)

Με το όνομα Υπερίων φέρονται:

* Υπερίων (Τιτάνας): Ένας εκ των Τιτάνων στην ελληνική μυθολογία.
* Υπερίων (Ήλιος): Ομηρικό όνομα του Ήλιου.
* Υπερίων (Πριάμου): Ένας εκ των γιων του Πριάμου.
* Υπερίων (Μεγάρων): Γιος του Αγαμέμνονα των Μεγάρων.
* Υπερίων (δορυφόρος): Δορυφόρος του πλανήτη Κρόνου
* Υπερίων (Δεξαμενόπλοιο): Δεξαμενόπλοιο του ελληνικού στόλου.
* Υπερίων (Πετρελαιοφόρο): Πετρελαιοφόρο του ελληνικού στόλου.
* Υπερίων (δένδρο): Το υψηλότερο εν ζωή δένδρο (ανήκει στο είδος Sequoia sempervirens), ύψους 115,61 μέτρων.
Στην ελληνική μυθολογία ο Τιτάνας Υπερίων ήταν εκείνος που γέννησε με την σύζυγό του Θεία, τον Ήλιο, τη Σελήνη και την Ηώ.

Κυριολεκτικώς, ο Υπερίων - τόσο κατά το όνομα (= αυτός που υπερίπταται της γης), όσο και κατά την έννοια - αποδίδει την πρώιμη αντίληψη των παρατηρήσεων συγκεκριμένων ουρανίων φαινομένων του 24ώρου.
Γεωμετρικός τόπος

Γεωμετρικός τόπος είναι ένα σημειοσύνολο του επιπέδου που όλα τα σημεία που ανήκουν στο σύνολο έχουνε μία κοινή ιδιότητα P. Τυπικό παράδειγμα γεωμετρικού τόπου είναι ο κύκλος, ο οποίος ορίζεται ως το σύνολο των σημείων που έχουν την ιδιότητα "να απέχουν από ένα σταθερό σημείο Κ σταθερή απόσταση ρ" στο πεδίο. Άλλα παραδείγματα γεωμετρικών τόπων στην ευκλείδεια γεωμετρία είναι η μεσοκάθετη ενός ευθύγραμμου τμήματος, η διχοτόμος μιας γωνίας κ.α.

Στην αναλυτική γεωμετρία οι γεωμετρικοί τόποι παριστάνονται μαθηματικά από μία εξίσωση την οποία ικανοποιούν οι συντεταγμένες των σημείων που ανήκουν στον γεωμετρικό τόπο. Δεδομένου ενός καρτεσιανού συστήματος αξόνων, και του επιπέδου που ορίζει αυτό, κάθε σημείο αυτού του επιπέδου ορίζεται από ένα "διατεταγμένο ζεύγος" formula_1. Όλες οι λύσεις της εξίσωσης ενός γεωμετρικού τόπου αποτελούν τιμές για το formula_2 και το formula_3 του ζεύγους αυτού, και άρα σημεία του επιπέδου.

Για παράδειγμα, για τον κύκλο που αναφέρεται παραπάνω, η εξίσωση είναι:

:"(x-α)2 + (y-β)2 = r2"

όπου "r" είναι η ακτίνα του κύκλου και (α, β) το κέντρο του.

Αλλοι βασικοι γεωμετρικοι τοποι:

1) Ο γεωμετρικος τοπος των σημειων του επιπεδου που ισαπεχουν απο δυο παραλληλες ευθειες, ειναι η μεσοπαραλληλος των δυο ευθειων

2) Ο γεωμετρικος τοπος των σημειων του επιπεδου τα οποια απεχουν αποσταση d απο μια ευθεια του επιπεδου, ειναι δυο ευθειες παραλληλες απο την ευθεια και σε αποσταση d


Κατηγορία:Στοιχειώδης γεωμετρία
Μπαρούχ Σπινόζα

Ο Μπέντο ντε Σπινόζα (Βento de Spinoza, 24 Νοεμβρίου 1632 – 21 Φεβρουαρίου 1677) ήταν Ολλανδός φιλόσοφος, εβραϊκής καταγωγής.

Το εύρος και η σημασία του έργου του Σπινόζα δεν έγιναν πλήρως κατανοητά παρά μόνο χρόνια μετά τον θάνατό του. Θέτοντας τα θεμέλια για τον Διαφωτισμό του 18ου αιώνα και τη σύγχρονη κριτική της Αγίας Γραφής, περιλαμβανομένων των σύγχρονων αντιλήψεων για το άτομο και, αναμφίβολα, το σύμπαν, θεωρείται ένας από τους μεγάλους ορθολογιστές της φιλοσοφίας του 17ου αιώνα. Το αριστούργημά του, η μεταθανάτια "Ηθική", με το οποίο αντιτάχθηκε στο δυϊσμό πνεύματος-σώματος του Καρτέσιου, του χάρισε την αναγνώριση ως ενός από τους σημαντικότερους διανοητές της Δυτικής φιλοσοφίας. Με την "Ηθική" ο Σπινόζα έγραψε το τελευταίο αδιαμφισβήτητο αριστούργημα στα Λατινικά, στο οποίο οι εκλεπτυσμένες αντιλήψεις της μεσαιωνικής φιλοσοφίας στρέφονται τελικά ενάντια στον εαυτό τους και καταστρέφονται εντελώς. Ο φιλόσοφος Γκέοργκ Βίλχελμ Φρήντριχ Χέγκελ δήλωσε ότι από όλους τους σύγχρονους φιλοσόφους «Ή είσαι Σπινοζικός ή δεν είσαι καθόλου φιλόσοφος».

Το όνομα του Σπινόζα σε διάφορες γλώσσες είναι στα Εβραϊκά ברוך שפינוזה (Μπαρούχ Σπινόζα), στα Πορτογαλικά "Benedito" ή "Bento de Espinosa" και στα Λατινικά "Benedictus de Spinoza". Σε όλες αυτές τις γλώσσες ο πρώτος όρος σημαίνει «ο Ευλογημένος». Ο Σπινόζα μεγάλωσε στην Πορτογαλική Εβραϊκή κοινότητα του Άμστερνταμ. Ανέπτυξε ιδέες ιδιαίτερα αντίθετες προς την Εβραϊκή Βίβλο και τη φύση του Θείου. Οι Εβραϊκές θρησκευτικές αρχές (Πορτογαλική Συναγωγή του Άμστερνταμ) εξέδωσαν ένα "χερέμ" (ένα είδος απαγόρευσης, απομόνωσης, εξοστρακισμού, απέλασης ή αφορισμού) εναντίον του, αποκλείοντάς τον ουσιαστικά από την Εβραϊκή κοινωνία, στα 23 του. Τα βιβλία του περιελήφθησαν επίσης αργότερα στον Κατάλογο Απαγορευμένων Βιβλίων της Καθολικής Εκκλησίας.

Ο Σπινόζα έζησε μια εξαιρετικά απλή ζωή ως τροχιστής φακών, απορρίπτοντας επιβραβεύσεις και τιμές σε όλη του τη ζωή, περιλαμβανομένων υψηλού κύρους θέσεων διδασκαλίας. Την οικογενειακή κληρονομιά την άφησε στην αδελφή του. Τα φιλοσοφικά του επιτεύγματα και ο ηθικός του χαρακτήρας έκανε το φιλόσοφο του 20ού αιώνα Ζιλ Ντελέζ να τον αποκαλέσει "πρίγκιπα των φιλοσόφων".

Ο Σπινόζα πέθανε σε ηλικία 44 ετών, μάλλον από κάποια ασθένεια των πνευμόνων, ίσως φυματίωση ή πνευμονοκονίαση, που επιδεινώθηκε από τη λεπτή σκόνη γυαλιού που εισέπνεε κατά το τρόχισμα των οπτικών φακών. Ο Σπινόζα έχει ταφεί στον περίβολο της Νιούε Κερκ (Νέα Εκκλησία) στη Χάγη.
Αττίλας

Ο Αττίλας (2 Σεπτεμβρίου 406 - 30 Απριλίου 453) ήταν βασιλιάς των Ούννων από το 434 έως το θάνατό του το 453. Ήταν ηγέτης της αυτοκρατορίας των Ούννων, μίας φυλετικής συνομοσπονδίας αποτελούμενης, μεταξύ άλλων, από Ούννους, Οστρογότθους και Αλανούς, στο έδαφος της κεντρικής και ανατολικής Ευρώπης.

Κατά τη διάρκεια της βασιλείας του, ήταν ένας από τους φοβερότερους εχθρούς της Δυτικής Ρωμαϊκής Αυτοκρατορίας και της Ανατολικής Ρωμαϊκής Αυτοκρατορίας. Διέσχισε τον Δούναβη δύο φορές και λεηλάτησε τα Βαλκάνια, αλλά δεν ήταν σε θέση να καταλάβει την Κωνσταντινούπολη.
Θερινοί Ολυμπιακοί Αγώνες 2012

Οι Θερινοί Ολυμπιακοί Αγώνες 2012, γνωστοί και ως Αγώνες της 30ης Ολυμπιάδας, ήταν μία διεθνής αθλητική διοργάνωση που έλαβε χώρα στο Λονδίνο, πρωτεύουσα του Ηνωμένου Βασιλείου, από τις 27 Ιουλίου ως τις 12 Αυγούστου 2012. Αυτή ήταν η 30η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ). Συμμετείχαν συνολικά 10.768 αθλητές από 204 χώρες. Το Λονδίνο είχε ήδη φιλοξενήσει τις διοργανώσεις του 1908 και 1948 και έγινε έτσι η πρώτη πόλη που διοργανώνει τρεις Ολυμπιακούς Αγώνες.

Πρώτη στη συγκομιδή μεταλλίων ήταν η χώρα των Ηνωμένων Πολιτειών, με την Κίνα και τη διοργανώτρια Μεγάλη Βρετανία να ακολουθούν. Πραγματοποιήθηκαν επίσης αρκετές επιτυχημένες προσπάθειες από τους αθλητές, ενώ σημειώθηκαν και ολυμπιακά ρεκόρ. Αν και υπήρξαν αρκετές αντιπαραθέσεις, οι αγώνες του 2012 κρίθηκαν άκρως επιτυχημένοι στα πρότυπα του υγιούς ανταγωνισμού μεταξύ των εθνών σε όλο τον κόσμο, με εξαίρετα γήπεδα και ομαλή διεξαγωγή των αγώνων. Επιπλέον, η έμφαση στην αθλητική κληρονομιά θεωρήθηκε ως πρότυπο για τους μελλοντικούς Ολυμπιακούς Αγώνες.
Θερινοί Ολυμπιακοί Αγώνες 2008

Οι Θερινοί Ολυμπιακοί Αγώνες 2008, γνωστοί και ως Αγώνες της 29ης Ολυμπιάδας, ήταν μία διεθνής αθλητική διοργάνωση που έλαβε χώρα στο Πεκίνο, πρωτεύουσα του Λαϊκής Δημοκρατίας της Κίνας, από τις 8 έως τις 24 Αυγούστου 2008. Η αγωνιστική δραστηριότητα ξεκίνησε από τις 6 Αυγούστου 2008. Αυτή ήταν η 29η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ).
Ράντγιαρντ Κίπλινγκ

Ο Τζόζεφ Ράντγιαρντ Κίπλινγκ (, 30 Δεκεμβρίου 1865 - 18 Ιανουαρίου 1936) ήταν Βρετανός διηγηματογράφος, ποιητής και μυθιστοριογράφος, κυρίως γνωστός για τις παιδικές του ιστορίες και τις ιστορίες και τα ποιήματα για τους Βρετανούς στρατιώτες στην Ινδία. Γεννήθηκε στη Βομβάη της βρετανικής Ινδίας και μετακόμισε με την οικογένειά του στην Αγγλία όταν ήταν 6 ετών. Είναι ιδιαίτερα γνωστός για τα έργα μυθοπλασίας, όπως "Το Βιβλίο της Ζούγκλας" (μία συλλογή ιστοριών που περιλαμβάνει και το "Ρίκκι-Tίκκι-Tάβι") (1894) και "Κιμ" (μία ιστορία περιπέτειας) (1901), διηγήματα, όπως "Ο Άνθρωπος που θα γινόταν βασιλιάς" (1888), και ποιήματα όπως το "Αν..." (1910). Θεωρείται σημαντικός "πρωτοπόρος στην τέχνη του διηγήματος". Τα δε παιδικά του βιβλία είναι κλασικά έργα της παιδικής λογοτεχνίας και τα καλύτερά του έργα παρουσιάζουν "ένα ευέλικτο και φωτεινό αφηγηματικό χάρισμα".

Ο Κίπλινγκ ήταν ένας από τους πιο δημοφιλείς συγγραφείς στην Αγγλία, τόσο στην πεζογραφία όσο και στο στίχο, στα τέλη του 19ου και στις αρχές του 20ου αιώνα. Ο Χένρι Τζέιμς είπε ότι ο Κίπλινγκ είναι ο πιο ολοκληρωμένος ιδιοφυής άνθρωπος που γνώρισε ποτέ. Το 1907, ο Κίπλινγκ τιμήθηκε με το βραβείο Νόμπελ Λογοτεχνίας και έγινε ο πρώτος αγγλόφωνος συγγραφέας που κέρδισε το βραβείο αυτό αλλά και ο νεαρότερος αποδέκτης του. Μεταξύ άλλων τιμητικών διακρίσεων, είχε βολιδοσκοπηθεί σε αρκετές περιπτώσεις για να λάβει τιμές ιππότη, τις οποίες αρνήθηκε.

Η μετέπειτα φήμη του Κίπλινγκ έχει αλλάξει σύμφωνα με το πολιτικό και το κοινωνικό κλίμα της εποχής και οι αντικρουόμενες απόψεις γι' αυτόν συνεχίστηκαν για μεγάλο μέρος του 20ου αιώνα. Ο Τζορτζ Όργουελ τον αποκάλεσε "προφήτη του βρετανικού ιμπεριαλισμού". Ο λογοτεχνικός κριτικός Ντάγκλας Κερ έγραψε: "[Ο Κίπλινγκ] εξακολουθεί να είναι ένας συγγραφέας που μπορεί να εμπνεύσει παθιασμένες διαφωνίες και η θέση του στη λογοτεχνική και πολιτιστική ιστορία δεν θεωρείται ακόμη δεδομένη. Αλλά καθώς η εποχή των ευρωπαϊκών αυτοκρατοριών υποχωρεί, αναγνωρίζεται ως ένας ασύγκριτος, αν και αμφιλεγόμενος, διερμηνέας των εμπειριών από την αυτοκρατορία. Αυτό, καθώς και η αυξανόμενη αναγνώριση του εξαιρετικού αφηγηματικού του ταλέντου, τον καθιστούν μία υπολογίσιμη δύναμη".
Apple I

Ο Apple I ήταν ένας πρώιμος προσωπικός υπολογιστής, και σχεδιάστηκε από τον Στήβεν Βόζνιακ αρχικά για προσωπική του χρήση. Ο φίλος του Βόζνιακ, Στηβ Τζομπς είχε την ιδέα να πουλήσει τον υπολογιστή. Πουλήθηκε ως το πρώτο προϊόν της εταιρείας Apple ξεκινώντας από τον Απρίλιο του 1976.

Η τιμή του πώλησης ήταν 666.66$. Παρήχθησαν περίπου 200 μονάδες. Σε αντίθεση με άλλους υπολογιστές για ερασιτέχνες που κυκλοφορούσαν και πωλούνταν σαν κιτ συναρμολόγησης, ο Apple I ήταν μια έτοιμη συναρμολογημένη ηλεκτρική πλακέτα που περιείχε περίπου 30 τσιπς .
Ωστόσο για να γίνει λειτουργικός ο υπολογιστής απαιτούνταν ένα κουτί, μονάδα παροχής ρεύματος, πληκτρολόγια και μια οθόνη. Μια προαιρετική πλακέτα που παρείχε διασύνδεση με κασετόφωνο για εξωτερική αποθήκευση δεδομένων διατέθηκε αργότερα στο κόστος των 75$.

Ο Apple I θεωρείται από μια μερίδα ειδικών ως ο πρώτος προσωπικός υπολογιστής που πουλήθηκε σε πλήρως συναρμολογημένη μορφή, αλλά άλλοι θεωρούν ότι αυτός ο τίτλος ανήκει δίκαια σε άλλα μηχανήματα όπως ο Datapoint 2200.

Αυτό που διέκρινε τον Apple I ήταν η δυνατότητα του να συνδεθεί με πληκτρολόγιο και οθόνη υπολογιστή. Ανταγωνιστικές μηχανές όπως ο 
Altair 8800 προγραμματίζονταν με ενσωματωμένους διακόπτες στο μπροστινό μέρος του κουτιού και φωτεινές ενδείξεις (LEDs), χρησιμοποιούνταν για έξοδο, και χρειαζόταν να προστεθεί ειδικό υλικό προκειμένου να μπορούν να συνδεθούν με πληκτρολόγιο και οθόνη. Αυτό το χαρακτηριστικό του Apple I τον έκανε έναν καινοτόμο προσωπικό υπολογιστή για την εποχή του , παρά την απουσία γραφικών και ηχητικών δυνατοτήτων. Διακόπηκε η παραγωγή του τον Μάρτιο του 1977 όταν αντικαταστάθηκε από τον Apple II.

Το 2005 υπολογίζονταν ότι υπήρχαν 30 με 50 Apple I, καθιστώντας τα συλλεκτικά κομμάτια. Σύμφωνα με αναφορές σε δημοπρασία του 1999 ένας Apple I πουλήθηκε για 50.000$ αν και η πιο τυπική τιμή είναι κοντά στα 15.000$. Ένα συμβατός στο λογισμικό κλώνος του Apple I (Replica I) κατασκευάστηκε με σύγχρονα υλικά και διατέθηκε στο εμπόριο το 2003 στην τιμή των 200$.
Γουαγιακίλ

thumb|right|200px|Μια άποψη του "Γουαγιακίλ".
Το Γουαγιακίλ ("Guayaquil") είναι η μεγαλύτερη πόλη του Ισημερινού, καθώς και το κυριότερο λιμάνι της χώρας. Οι γεωγραφικές συντεταγμένες της είναι 2,21° Ν 79,90° Δκαι βρίσκεται σε απόσταση περίπου 250 χιλιομέτρων νότια-νοτιοδυτικά της πρωτεύουσας του Ισημερινού, το Κίτο.

Τα σπουδαιότερα αξιοθέατα στο Γουαγιακίλ είναι τα εξής:
* Μαλεκόν 2000
* Μαλεκόν δελ Σαλάδο
* Μπάριο λας Πένιας
* Πάρκε ελ Σεντενάριο
* Λα Ροτόντα
Ταρατόρ

thumb|Ταρατόρ
Το ταρατόρ (κυριλλικά таратор) ή ταλαττούρι (στην Κύπρο) είναι μια κρύα σούπα, χαρακτηριστική της βαλκανικής και ιδιαίτερα της βουλγαρικής κουζίνας, που σερβίρεται συνήθως πριν το κυρίως πιάτο το καλοκαίρι.
Αγγελική Αναγνωστοπούλου

Η Αγγελική Αναγνωστοπούλου (1898 - 28 Ιουλίου 2002) ήταν η τελευταία ηρωίδα της Εθνικής Αντίστασης. Τιμήθηκε με τα ανώτατα παράσημα αρκετών οργανισμών αλλά και του Ισραήλ και έσωσε εκατοντάδες Εβραίους από το ολοκαύτωμα των Ναζί. Πέθανε σε ηλικία 104 ετών.
Τίμος Περλέγκας

Ο Τίμος Περλέγκας (22 Οκτωβρίου 1938 - 19 Απριλίου 1993) ήταν Έλληνας ηθοποιός.